ครม.เห็นชอบเพิ่มค่าตอบแทนอาสาสมัครประจำหมู่บ้านและอนุมัติงบประมาณ 763 ล้านบาท ในการปรับปรุงโรงพยาบาลส่งเสริมสุขภาพตำบล
ครม.เห็นชอบเพิ่มค่าตอบแทนอาสาสมัครประจำหมู่บ้านและอนุมัติงบประมาณ 763 ล้านบาท ในการปรับปรุงโรงพยาบาลส่งเสริมสุขภาพตำบลตามที่กระทรวงสาธารณสุขเสนอ

นายพุทธิพงษ์ ปุณณกันต์ รองเลขาธิการนายกรัฐมนตรีฝ่ายการเมือง ปฏิบัติหน้าที่ โฆษกประจำสำนักนายกรัฐมนตรี แถลงผลการประชุมคณะรัฐมนตรี ว่า ที่ประชุมคณะรัฐมนตรี อนุมัติเพิ่มค่าตอบแทนอาสาสมัครประจำหมู่บ้าน หรือ อสม. เนื่องจากไม่ได้มีการปรับค่าตอบแทนมาเป็นระยะเวลากว่า 10 ปี ในขณะที่ อสม.ต้องทำงานอย่างหนักในลักษณะครอบครัวคอยดูแลผู้ป่วยติดเตียงจึงมีการทบทวนปรับค่าตอบแทนเพิ่มขึ้นจาก 600 บาท เป็น 1,000 บาทต่อเดือน โดยจะมีผลตั้งแต่เดือนธันวาคม 2561 ซึ่งจะมีอาสาสมัครประจำหมู่บ้าน 1,054,729 คน จะใช้วงเงินงบประมาณทั้งสิ้น 12,656 ล้านบาท

ที่ประชุมคณะรัฐมนตรี เห็นชอบข้อเสนอของกระทรวงสาธารณสุข ในการขอสนับสนุนงบประมาณ 763 ล้านบาท เพื่อเป็นค่าใช้จ่ายในการจัดซื้ออุปกรณ์และปรับปรุงคุณภาพโรงพยาบาลส่งเสริมสุขภาพตำบล ที่อยู่จำนวน 9,800 แห่งโดยปรับปรุงไปแล้วกว่า 5,000 แห่ง ซึ่งงบประมาณดังกล่าวจะนำไปจัดซื้อครุภัณฑ์และปรับปรุงโรงพยาบาลอีก 1,000 แห่งต่อไป